Source: http://dignitas.si/sl/vol-2011/51-52
Timestamp: 2017-06-27 12:13:38+00:00
Document Index: 2167260

Matched Legal Cases: ['sodišče ', 'sodišče ', 'Sodišče ', 'sodišče ', 'sodišče ', 'sodišče ']

DIGNITAS | 51-52
Vol. 2011, No. 51-52
Ob desetletnici Fakultete za državne in evropske študije
Po desetih letih delovanja: še ne izpolnjeno poslanstvo Fakultete za državne in evropske študije
Ovire za nastanek elitnega šolstva
Nekateri primerjalnopravni vidiki urejanja zasebnega šolstva
Arne Mavčič Odprt prostor svobode, pluralnosti in dialoga
Vojko Strahovnik Ob dvajsetletnici samostojnosti in neodvisnosti RS
Temeljna ustavna listina o samostojnosti in neodvisnosti Republike Slovenije kot temeljni akt nastanka slovenske države
Slovenija kot pravna in pravična država
Lovro Šturm Sociološko-pravni vidiki Slovenije kot pravne in demokratične države
Bolnost in demokratizacija slovenske družbe
Vizija prihodnosti Slovenije
Slovenija in EU na poti iz krize?
V letu, ko obeležujemo 20-letnico nastanka prve slovenske države, ki je v tem času postala članica vseh najpomembnejših mednarodnih integracij, vključno z Evropsko unijo, Slovenija ponovno stoji pred velikimi izzivi. Ti so prišli morda celo nekoliko nepričakovano. Zakaj, z vstopom v Evropsko unijo se je na Slovenskem ustvarilo prepričanje, da je bil s tem korakom izpolnjen naš ključni cilj in da bomo poslej v varnem objemu Evrope, stran od balkanskih norij, mirno krmarili svoj čoln, prizadevajoč si, da bomo v krogu najboljših in ne na repu najmanj razvitih držav članic. Toda stvari so se, sprva s finančno krizo, ki se je prelevila v ekonomsko, zasukale povsem drugače. Tako Slovenija kot Evropska unija sta se znašli v izjemno težki ekonomski in z njo povezani politični situaciji. Ta prispevek skuša odgovoriti na vprašanje, kako iz nje.
pravo, država, zgodovina, kriza, vizije.
Teorija človekovih pravic
Rationes decidendi v sodni praksi Evropskega sodišča za človekove pravice
Evropsko sodišče za človekove pravice je z odločitvijo Lautsi in drugi proti Italiji vzpostavilo precedens. Ne glede na doktrino polja proste presoje, ki jo je sodišče uporabilo v obravnavanem primeru, so rationes decidendi jasno obrazloženi. Sodišče je pri presoji vsebine in meja verske svobode zavzelo stališče, da križ v učilnici javne (državne) šole ne posega v negativni vidik verske svobode. Zavarovanja negativnega vidika ni mogoče doseči z absolutno omejitvijo pozitivnega vidika verske svobode. Iz obrazložitve odločitve sodišča izhaja, da je negativni vidik verske svobode v šolskem prostoru zavarovan z dopustitvijo pluralnosti verskih in drugih prepričanj. Iz prakse slovenskega ustavnega sodišča izhaja, da mora država preprečiti soočenje nevernega ali drugače vernega posameznika z določenim verskim prepričanjem, posebej v šolskem prostoru. Ne glede na ustaljeno ustavnosodno prakso slovenskega ustavnega sodišča se z odločitvijo Strasburškega sodišča postavlja vprašanje legitimnosti in ustavnosti nadaljnje uporabe tovrstne ustavnosodne prakse. Evropsko sodišče za človekove pravice s sodno prakso vzpostavlja minimum varovanja človekovih pravic. Spričo omenjenega so slovenska sodišča in drugi državni organi pri odločanju o posegih v pozitivni oziroma negativni vidik verske svobode vezani na odločitev v zadevi Lautsi in drugi proti Italiji.
Evropsko sodišče za človekove pravice, Ustavno sodišče Republike Slovenije, verska svoboda, javna šola, načelo sorazmernosti, načelo nevtralnosti, načelo pluralnosti
Kakovost zagotavljanja pravic do varnega in zdravega dela
Viktor Mikek
Varno in zdravo delo je danes neločljiv del delovnega razmerja, ki ima pomemben vpliv na sistem socialne varnosti. Področje varnosti in zdravja pri delu obsega pravice in obveznosti delavcev in delodajalcev. Delavci upravičeno pričakujejo, da jim bo zagotovljeno zdravju neškodljivo delovno okolje in jim bo v primeru začasne ali trajne nezmožnosti za delo zagotovljena socialna varnost. V članku preverjamo tezo, da je na področju poklicnih obolenj socialna varnost kljub zakonsko določenim predpisom v določenih delih pomanjkljiva. Pravna nedoločenost zakonske ureditve vpliva predvsem na pravni položaj zavarovanih oseb, tako glede opredelitve vrste in vsebine pravic in obveznosti, kot tudi oblikovanja pravnih razmerij, v katera vstopajo. Vpliva tudi na možnost oblikovanja zahtevka zavarovane osebe pri uveljavljanju pravic iz pokojninskega zavarovanja. Država mora z ustreznimi ukrepi zavarovati pravice delavcev.
delavec, poškodba pri delu, poklicna bolezen, invalidsko zavarovanje, zdravstveno zavarovanje.
Hammurabijev zakonik
Bruno Vehar
Namen tega članka je bila predstavitev Hammurabijevega zakonika. Poudarek je bil na geografskih razlogih, ki so vodili do nastanke prve visoke civilizacije v Mezopotamiji in seveda Hammurabijevega zakonika, na vzrokih in pogojih za razvoj prava ter na vzpostavljanju patriarhalnega sistema.
Hammurabijev zakonik, patriarhalni sistem, razvoj prava
Ali so v času globalne ekonomske in socialne krize ekonomske in socialne pravice suspendirane? Ne smemo pozabiti, da so bile ravno zaradi nespoštovanja ekonomskih in socialnih pravic povzdignjene ne samo ideologije, temveč so se tudi odvijale revolucije. Mednarodna organizacija dela je bila ustanovljena prav zato, da ustvari zdrav balans med socialnimi partnerji (delodajalci, sindikati in državo), ki bo po eni strani zagotavljal ekonomske in socialne pravice ter istočasno omogočal trajnostni gospodarski razvoj. Namen tega članka je izpostaviti pravno ureditev v mednarodnem, evropskem in ustavnem okviru glede kogentnih pravic iz 2. generacije človekovih pravic.
Ekonomske in socialne pravice, mednarodna organizacija dela, Svet Evrope, Evropska socialna listina, Odbor za socialne pravice
Demokracija v povojni Bosni in Hercegovini
V povojni Bosni in Hercegovini se je poudarjala hitrra demokratizacija, namesto stabilnega in učinkovitega delovanje državnih institucij. V pogojih institucionalnega vakuum je zelo težko ali skoraj nemogoče izvesti uspešne politične in gospodarske reforme ter liberalizacijo v povojnih družbah, kot je BiH.
Bosna in Hercegovina, demokratizacija, reforme, stabilne institucije
Teritorialno načelo v sukcesiji držav.
Pomanjkljivosti slovenskega modela umestitve mednarodnega prava v notranji pravni red
Pri preučevanju slovenskega modela umestitve mednarodnega prava v pravni red RS smo ugotovili, da je določba 8. člena Ustave RS ob gramatikalni razlagi pomensko porozna, kar je mogoče označiti za pomanjkljivost.
Konkretno smo ugotovili, da ni enotnega pogleda pravne stroke na to, kaj vse je šteti za »splošnoveljavna načela mednarodnega prava«, ki veljajo v pravnem redu RS per se.
Percepirali smo tudi, da odsotnost izrecne določbe v 8. členu Ustave RS o neposredni uporabnosti splošnih veljavnih načel mednarodnega prava ob sočasnem obstoju takšne določbe za mednarodne pogodbe lahko povzroča zmotno razumevanje, da se splošnoveljavna načela mednarodnega prava v pravnem redu RS ne morejo uporabiti neposredno.
Ustavni pristop pravne akulturacije splošnoveljavnih načel mednarodnega pravav pravni red RS z avtomatsko adopcijo (automatic standing incorporation) povzroča, da le-ta veljajo s samim nastankom, vendar pa presoja, ali je v konkretnem primeru že nastala zavezujoča norma mednarodnega običajnega prava, kar zaradi narave običajnih občih pravil mednarodnega prava omogoča široko odprto polje interpretacije v eno ali drugo smer, to pa lahko povzroči arbitrarnost.
Videli smo tudi, da je mednarodno pravo v segmentu mednarodnih pogodb pravno predvidljivo s »posredno« objavo v Uradnem listu RS za razliko od splošnoveljavnih načel mednarodnega prava, ki so objavljena le v manjšem delu in še to v sklopu objavljenih odločb US RS.
Splošnoveljavna načela mednarodnega prava, običajna pravila občega mednarodnega prava, 8. člen Ustave Republike Slovenije, viri mednarodnega prava, 39. člena Statuta Meddržavnega sodišča v Haggu, neposredna uporaba, neposredna učinkovitost, samoizvršljiva pravila, vladavina prava.
Pomen “mednarodnega prava” 333
Prispevek kritično obravnava status "mednarodnega prava". Prvi del preučuje pomen "naravnega prava". Osredotoča se na vprašanje, ali obstajajo univerzalna načel in če kakšne vrste. Drugi del obravnava uresničevanje mednarodnega prava. Tretji del obravnava človekove pravice, pri čemer poskuša ugotoviti ali njihov obstoj kaže na obstoj mednarodnega prava.
mednarodno pravo, univerzalna načela, človekove pravice
Nezaupanje kot ključni dejavnik slabega delovanja skupnosti, organizacij in družbe
Psihoanalitično-pravno branje pravljic o Kekcu
Po Jungu so pravljice poleg sanj pomembne odslikave arhetipskega dogajanja v človekovi duši. Kažejo ne le naše nacionalne ali lokalne značilnosti, temveč tudi našo predvsem univerzalno naravo. Izmed najbolj popularnih pravljic v Sloveniji v zadnjih šestdesetih letih so gotovo pravljice o Kekcu, ki je postal neke vrste nacionalni junak. Zgodba v Kekcu med drugim ponazarja tipično človeško dramo boja med dobrim in zlim, ki seveda pomembno zadeva tudi vprašanje pravičnosti kot temeljne vrednote ali ideje pravne filozofije. Kekec ni le glas človeške skupnosti, temveč tudi narave v nas, ki se bori zoper kršitve družbenih in tudi naravnih norm. Prispevek je tako pravnofilozofska interpretacija te znane pravljice.
Jung, pravljice, arhetipi, boj med dobrim in zlim, pravna filozofija.